
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 810 

15 Νοεμβρίου 1999 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του από 17.2.1986π.δ/τος «Καθορισμός 
Ζώνης Οικιστικού Ελέγχου γύρω από τα διοικητικά 
όρια των δήμων Βόλου και Ν. Ιωνίας και των κοινο¬ 
τήτων Διμηνιού, Αγριάς, Άλλης Μεριάς, Άνω Βό¬ 
λου, Ανακασιάς και Αγ. Ονουφρίου του Ν. Μαγνη¬ 
σίας και καθορισμός χρήσεων γης και όρων και πε¬ 
ριορισμών δόμησης» (Δ 63)... 

ΑΠΟΦΑΣΕΙΣ 

Καθορισμός χώρου υποδοχής συμπληρωματικών 
αθλητικών εγκαταστάσεων Ολυμπιακών Αγώνων σε 
περιοχή εντός του εγκεκριμένου ρυμοτομικού σχε¬ 
δίου του Δήμου Αγίου Ιωάννη Ρέντη στον Ελαιώνα. 

Χαρακτηρισμός ως διατηρητέων πέντε (5) κτιρίων που 
βρίσκονται εντός του εγκεκριμένου ρυμοτομικού σχε¬ 
δίου του δήμου Τρίπολης (Ν. Αρκαδίας) και καθορι¬ 
σμός ειδικών όρων και περιορισμών δόμησης αυτών. 

Παράταση αναστολής έκδοσης οικοδομικών αδειών 
εγκεκριμένου σχεδίου Δήμου Λυκόβρυσης πλην 
των οικοδομικοί τετραγώνων με πρόσωπο στο βα¬ 
σικό οδικό δίκτυο. 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση ΚΥΑ 1121534/ 
9123/0010/24.11.98 ΦΕΚ 988/98τ.Δ' των Υπουργών 
Οικονομικών και ΠΕ.ΧΩ.Δ.Ε. για την κατασκευή της 
Γέφυρας Ρίου Αντιρρίου - περιοχή Αντιρρίου και ιδ. 
από 13 έως και 25... 

Παρακατάθεση αποζημίωσης για ακίνητα που έχουν 
απ αλλοτριωθεί με την απόφαση ΚΥΑ 

1104732/7615/0010/16.12.91 ΦΕΚ 30/92 τ. Δ' των 
Υπουργών Οικονομικών και ΠΕ.ΧΩ.Δ.Ε. για την βελ¬ 
τίωση - διαπλάτυνση της Ε.Ο. Πατρών - Τριπόλεως 
στο 2ο τμήμα της οδού Πάτρα διασταύρωση προς 
Ίσωμα στην περιοχή Μεταμορφώσεως Σωτήρος 
και Δεμενικών Σαραβαλίου. 

Ανακοίνωση παρακατάθεσης αποζημιώσεων για τις 
εκτάσεις που ρυμοτομούνται στο Δήμο Λευκάδας, 
αριθμούς 1 μέχρι και 26 κτηματολογίου.... 


ΔΙ ΑΤΑΓΜΑΤ Α (ΐ) 

Τροποποίηση του από 17.2.1986 π.δ/τος «Καθορισμός 
Ζώνης Οικιστικού Ελέγχου γύρω από τα διοικητικά 
όρια των δήμων Βόλου και Ν. Ιωνίας και των κοινοτή¬ 
των Διμηνιού, Αγριός, Άλλης Μεριάς, Άνω Βόλου, Ανα- 
κασιάς και Αγ. Ονουφρίου του Ν. Μαγνησίας και καθο¬ 
ρισμός χρήσεων γης και όρων και περιορισμών δόμη¬ 
σης» (Δ 63) 

Ο ΠΡΟΕΔΡΟΣ 

1 ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 29 (παρ.1) του Ν.1337/ 
1983 «Επέκταση των πολεοδομικών σχεδίων,οικιστική 
ανάπτυξη και σχετικές ρυθμίσεις» (Α’ 33),όπως τροποποι¬ 
ήθηκε με την παρ. 1 του άρθρου 8 του Ν. 1512/1985 «Τρο- 

2 ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α’ 4). 

2. - Τις διατάξεις της παρ.5 του άρθου 25 του Ν. 2508/ 

3 1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α124). 

3. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ- 

4 θηκε με το άρθρο 27 του Ν. 2081/1992 (Α’ 154) καιαντικα- 
ταστάθηκε με την παρ. 2α του άρθρου 1 του Ν. 2469/1997 
(Α’ 38). 

4. -Την 124/1998 γνωμοδότηση του δημοτικού συμβου¬ 
λίου Ν. Ιωνίας. 

5. - Την 21/17-12-1998 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος νόμου Μαγνησίας. 

6. - Τις 57/1999 και 98/1999 γνωμοδοτήσεις του Κεντρι- 

5 κού Συμβουλίου Χωροταξίας Οικισμού και Περιβάλλοντος. 

7. - Το γεγονός ότι από τις κανονιστικές διατάξεις αυτού 
του διατάγματος,δεν προκαλείται δαπάνη σε βάρος του 
κρατικού προϋπολογισμού και των οικείων Ο.Τ.Α. 

8. -Την 303/1999 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος,Χω¬ 
ροταξίας και Δημοσίων Έργων, αποφασίζουμε: 

6 Άρθρο 1 

Το από 17.2.1986 Π. Δ/γμα «Καθορισμός Ζώνης Οικιστι¬ 
κού Ελέγχου γύρω από τα διοικητικά όρια των δήμων Βό- 

7 λου και Ν. Ιωνίας και των κοινοτήτων Διμηνίου, Αγριάς, Άλ- 

λης Μεριάς, Άνω Βόλου, Ανακασιάς και Αγ. Ονούφριου 
του Ν .Μαγνησίας και καθορισμός χρήσεων γης και όρων 
και περιορισμών δόμησης» (Δ 63), όπως τροποποιήθηκε 
με τα από 13.4.1989 (Δ 228), 15.2.1993 (Δ 206) ,2.5.1996 (Δ 
475) και 23.7.1997 (Δ 702) Π.Δ/γματα,τροποποιείται με 
την αλλαγή της χρήσεως τμήματος της περιοχής με στοι¬ 
χείο 2 όπου υφίσταται η βιομηχανία Βαμβακουργίας από 
περιοχή υπάρχουσας βιομηχανίας σε περιοχή επείγο¬ 
ντος στεγαστικού προγράμματος του ΟΕΚ όπως φαίνεται 
στο σχετικό πρωτότυπο χρωματισμένο διάγραμμα σε κλί¬ 
μακα 1:10.000 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 
21308/1999 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 


Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 18 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 25307/5803 (2) 

Καθορισμός χώρου υποδοχής συμπληρωματικών αθλητι¬ 
κών εγκαταστάσεων Ολυμπιακών Αγώνων σε περιοχή 
εντός του εγκεκριμένου ρυμοτομικού σχεδίου του Δή¬ 
μου Αγίου Ιωάννη Ρέντη στον Ελαιώνα. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΠΟΛΙΤΙΣΜΟΥ 

1 . Τις διατάξεις της παρ. 2δ του άρθρου 2 του Ν. 
2370/1999 «Σχεδιασμός, ολοκληρωμένη ανάπτυξη και 
εκτέλεση Ολυμπιακών Έργων και άλλες διατάξεις» (Α 
130) 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιανπκα- 
ταστάθηκε με την παρ. 2ατου άρθρου 1 του Ν. 2469/1997 
(Α' 38). 

3. Την 1/συν. 41/28.7.1999 γνωμοδότηση της Εκτελε¬ 
στικής Επιτροπής του Οργανισμού Αθήνας. 

4. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 


κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Καθορίζεται χώρος υποδοχής συμπληρωματικών 
αθλητικών εγκαταστάσεων για την εξυπηρέτηση της διε¬ 
ξαγωγής των Ολυμπιακών Αγώνων σε περιοχή εντός του 
εγκεκριμένου ρυμοτομικού σχεδίου του δήμου Αγ. Ιωάννη 
Ρέντη στον Ελαιώνα και ειδικότερα στην περιοχή που πε¬ 
ρικλείεται από τις οδούς Αγ. Άννης, Μακρυγιάννη, Προ¬ 
φήτη Δανιήλ και Ειρήνης όπως φαίνεται στο σχετικό πρω¬ 
τότυπο διάγραμμα σε κλίμακα 1:2.000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αρ. 25307/1999 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Οκτωβρίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

Κ. ΛΑΛΙΩΤΗΣ ΕΛ. ΠΑΠΑΖΩΗ 

Αριθ. 23996/5643 

- . (3) 

Χαρακτηρισμός ως διατηρητέων πέντε (5) κτιρίων που 
βρίσκονται εντός του εγκεκριμένου ρυμοτομικού σχε¬ 
δίου του δήμου Τρίπολης (Ν. Αρκαδίας) και καθορι¬ 
σμός ειδικών όρων και περιορισμών δόμησης αυτών, 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. Τις διατάξεις των άρθρων 3 και 4 (παρ.2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ.1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε μετηνπαρ. 2α του Άρθρου 1 του Ν. 2469/1997 
(Α’ 38). 

3. Την υπ’ αριθμ.103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Την από 14.7.1999 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6 . Το αρ. πρ. 17976/5413/14.7.1999 έγγραφο της διεύ¬ 
θυνσης Πολεοδομικού Σχεδιασμού προς τον Δήμο Τρί¬ 
πολης προκειμένου να τηρηθεί η προβλεπόμενη διαδικα¬ 
σία από την παρ.2 του άρθρου 4 του Ν. 1577/1985 «περί 
ΓΟΚ». 

7. Τις από 2.9.1999 αντιρρήσεις των ενδιαφερομένων 
Μάρθας Ρεξίνη και Κωνσταντίνας Κωψοπούλου (αρ. πρ. 
ΥΠΕΧΩΔΕ 22858/6399/7.9.1999) και το γεγονός ότι πα¬ 
ρήλθε η προθεσμία του άρθρου 4 παρ. 2 του Ν. 1577/1985 
«περί ΓΟΚ» χωρίς να περιέλθουν στην αρμοδία Υπηρεσία 
του ΥΠΕΧΩΔΕ τυχόν αναρρήσεις άλλων ενδιαφερομέ¬ 
νων. 

8 . Το γεγονός ότι από τις κανονιστικές διατάξεις αυτής 
της απόφασης δεν προκαλείται, δαπάνη σε βάρος του 
κρατικού προϋπολογισμού και του οικείου Ο.Τ.Α, αποφα¬ 
σίζουμε: 

1 . Χαρακτηρίζονται ως διατηρητέα πέντε (5) κτίρια, που 
βρίσκονται εντός του εγκεκριμένου ρυμοτομικού σχεδίου 


του Δήμου Τρίπολης επί της οδού 28ης Οκτωβρίου με 
αριθμούς 43,44, 47, 48 και 53, όπως αυτά φαίνονται ση¬ 
μειωμένα με διαγράμμιση στο σχετικό πρωτότυπο διά- 
γραμμα σε κλίμακα 1:2.000 που θεωρήθηκε με την 23996/ 
1999 πράξη του Προϊσταμένου της Διευθύνσης Τοπο- 
γραφικών Εφαρμογών και που αντίτυπα του σε φωτοσμί¬ 
κρυνση δημοσιεύεται με την παρούσα απόφαση. 

2 . Διατηρητέο χαρακτηρίζεται το αρχικά εκάστοτε κτί¬ 
ριο καθώς και τυχόν στοιχεία του περιβάλλοντος αυτού 
χώρου όπως και οι εναρμονιζόμενες με το αρχικό κτίριο 
μεταγενέστερες προσθήκες, όχι όμως και τα πάσης φύ- 
σεως υπάρχοντα προσκτίσματα που αλλοιώνουν το αρχι¬ 
κό κτίριο. Ο έλεγχος των προσκτισμάτων και των στοιχεί¬ 
ων που αλλοιώνουν τα διατηρητέα κτίρια,πραγματοποιεί¬ 
ται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή καλλιτεχνικών 
και διακοσμητικών στοιχείων των κτιρίων που χαρακτηρί¬ 
ζονται ως διατηρητέα, όσο και των κτιρίων συνολικά, πλην 
των προσκτισμάτων και εκείνων των στοιχείων για τα 
οποία η ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κηρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας τους και δε θίγονται τα διατηρητέα στοιχεία τους. 

5. Αιτήσεις για ανέγερση νέων κτιρίων στα οικόπεδα των 
διατηρητέων κτιρίων καθώς και για προσθήκες σε αυτά, 
αποστέλλονται από την Πολεοδομική Υπηρεσία στην αρ¬ 
μόδια Υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων, με γνώμη της ΕΠΑΕ για ειδι¬ 
κές ρυθμίσεις σύμφωνα με την παρ. 2 του άρθρου 4 του 
Ν. 1577/1985 εφόσον δεν παραβλάπτονται τα διατηρητέα 
κτίρια και ο χώρος που τα περιβάλλει. 

6 . Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα 
κτίρια. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων που πληροφορούν για την τυ¬ 
χόν χρήση των χώρων των κηρίων. 

7. Για οποιαδήποτε επέμβαση στο εξωτερικό και εσωτε¬ 
ρικό των διατηρητέων κτιρίων και στον περιβάλλοντα χώ¬ 
ρο τους, καθώς και για την τοποθέτηση επιγραφών απαι¬ 
τείται η έγκριση της ΕΠΑΕ. 

8 . Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. Οικ. 39714/847 (4) 

Παράταση αναστολής έκδοσης οικοδομικών αδειών 
εγκεκριμένου σχεδίου Δήμου Λυκόβρυσης πλην των 
οικοδομικών τετραγώνων με πρόσωπο στο βασικό οδι¬ 
κό δίκτυο 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.23 Ν. Δ/τα και ειδικότερα 
του άρθρου 8, όπως μεταγενέστερα τροποποιήθηκαν και 
συμπληρώθηκαν περί αναστολής έκδοσης (χορήγησης) 
οικοδομικών αδειών, προκειμένου να τροποποιηθεί το 
εγκεκριμένο σχέδιο. 

2 . Τις διατάξεις του Α.Ν 314/68 (ΦΕΚ 47 Α) όπως μετα¬ 
γενέστερα τροποποιήθηκαν με το υπ’ αρ. 1018/71 
Ν .Δ/γμα (ΦΕΚ 220 Α) και με την παρ. 3 του άρθρου 34 του 
Ν. 1577/85 (ΦΕΚ 210Α). 

3. Τις διατάξεις του υπ’ αρ. 183/86 Π.Δ/τος( ΦΕΚ 70Α) 

4. Τις διατάξεις των παρ. 2 και 3 του άρθρου 159 του 
Π.Δ/τος της 14.7.99 (ΦΕΚ 580 Δ/27.7.99)« Κώδικας βασι¬ 
κής πολεοδομικής νομοθεσίας». 

5. Τις διατάξεις του Ν. 2218/94 (ΦΕΚ 90 Α) Περί Ίδρυσης 
Νομαρχιακής Αυτοδιοίκησης κ.λ,π όπως αντικαταστάθη- 
καν με τον Ν. 2240/94 (ΦΕΚ 152 Α716.9.94). 

6 . Τον ισχύοντα Οργανισμό Εσωτερικής Λειτουργίας 
των υπηρεσιών της Νομαρχίας Αθηνών (ΦΕΚ 1262 
Β731.12.97). 

7. Την με αρ. 4483/5.8.99 Απόφαση Νομάρχη Αθηνών με 
θέμα: « Μεταβίβαση αρμοδιοτήτων στο Βοηθό Νομάρχη 
X. Μαντούβαλο». 

8 . Την με αρ. 25279/563/20.7.99 (ΦΕΚ584 Δ729.7.99) Από¬ 
φαση : « Αναστολή έκδοσης οικοδομικών αδειών εγκ. σχ. 
Δήμου Λυκόβρυσης, πλην των οικοδομικών τετραγώνων με 
πρόσωπο στο βασικό οδικό δίκτυο» όπως συμπληρώθηκε 
με την με αρ. 33854/771/24.9.99, απόφαση Νομάρχη. 

9. Το με αρ. πρωτ. 2958/15.10.99 έγγραφο Δήμου Λυκό¬ 
βρυσης που αφορά παράταση της αναστολής. 

10 . Την από 1.11.99 Γνωμοδότηση ΣΧΟΠ Νομαρχίας 
Αθηνών (Συνεδρίαη 10η, Πράξη 1η), αποφασίζουμε: 

Άρθρο Ιο 

Παρατείνεται για έξι (6) μήνες η αναστολή που επιβλή¬ 
θηκε με την 25279/563/20.7.99 (ΦΕΚ 584 Δ729.7.99) 
προηγούμενη απόφασή μας, και αφορά την έκδοση (χο¬ 
ρήγηση) οικοδομικών αδειών στις οποίες προβλέπεται 
ύψος οικοδομής άνω των 11 μ. συν 1,50 μ. (στην περίπτω¬ 
ση κατασκευής στέγης), στο εγκεκριμένο σχέδιο Δήμου 
Λυκόβρυσης, πλην των οικοδομικών τετραγώνων που 
έχουν πρόσωπο στο βασικό οδικό δίκτο (Λεωφ. Κύμης, 
πλην του Τμήματός της, που προβλέπεται εντός σήραγ¬ 
γας, λεωφ. Β. Παύλου, οδός Σ. Βενιζέλου, οδός Καραολή 
Δημητρίου). 

Άρθρο 2ο 

Της αναστολής έκδοσης οικοδομικών αδειών εξαιρού¬ 
νται οι περιπτώσεις για τις οποίες έχει υποβληθεί πλήρης 
φάκελος μελέτης και δικαιολογητικών σύμφωνα με τις 
σχετικές διατάξεις, προ της ισχύος της αναστολής. 

Άρθρο 3ο 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λυκό¬ 
βρυσης (άρθρο 27 του Ν 2081/92). 


Άρθρο 4ο 

Η ισχύς της παρούσας απόφασης αρχίζει από την ημε¬ 
ρομηνία λήξης της πρώτης αναστολής, δηλ. 29.10.99. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 2 Νοεμβρίου 1999 

Ο Βοηθός Νομάρχης 
ΧΑΡΙΛΑΟΣ ΜΑΝΤΟΥΒΑΛΟΣ 
-*-- 

ΑΝ ΑΚΟΙΝΩΣ ΕΙΣ 

Αριθ. Δ12/Φ11/0/36247 ( 5 ) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση ΚΥΑ 1121534/ 
9123/0010/24.11.98 ΦΕΚ 988/98 τ.Δ' των Υπουργών 
Οικονομικών και ΠΕ.ΧΩ.Δ.Ε. γιατην κατασκευή της Γέ- 
φυρας Ρίου Ανπρρίου - περιοχή Αντιρρίου και ιδ. από 
13 έως και 25. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/1971 
«για αναγκαστικές απαλλοτριώσεις» (ΦΕΚ 1/1.1.1971 τ 
Α'). 

2. Τις διατάξεις του Π.Δ. 69/8.2.1988 «για τον Οργανι¬ 
σμό της Γενικής Γραμματέας Δημοσίων Έργων» (ΦΕΚ 
28/16.2.88 τ.Α'). 

3. Τους πίνακας παρακατάθεσης των αποζημιώσεων 
κατά ιδιοκτησία με ημερομηνία 28.9.99, όπως έχει συντα¬ 
χθεί σε εκτέλεση της απόφασης 133/99 του Μονομελούς 
Πρωτοδικείου Μεσολογγίου. 

4. Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9. 89 τ. Β' ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση 
που αναφέρεται στο θέμα ότι, η αποζημίωση των εκτάσε- 
ων και των επικειμένων τους, όπως σημειώνονται στα σχε¬ 
τικά κτηματολόγια, έχει κατατεθεί στο Ταμείο Παρακατα¬ 
θηκών και Δανείων Αθήνας με την έκδοση του γραμματί¬ 
ου παρακαταθήκης Νο 4937/22.10.99 συνολικού ποσού 
εννιακοσίων εβδομήντα πέντε εκατομμυρίων οκτακόσιων 
ενενήντα επτά χιλιάδων εξακοσίων (976.897.600) δραχ¬ 
μών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του Μο¬ 
νομελούς Πρωτοδικείου της περιφέρειας των ακινήτων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Οκτωβρίου 1999 

Με εντολή Υπουργού 
Η Τμηματάρχης 

Μ. ΠΑΠΑΓΕΩΡΓΙΟΥ 

Αριθ. Δ12/Φ93/36074 (6) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση ΚΥΑ 1104732/7615/ 
0010/16.12.91 ΦΕΚ 30/92 τ. Δ'των Υπουργών Οικονο¬ 
μικών και ΠΕ.ΧΩ.Δ.Ε. για την βελτίωση - διαπλάτυνση 
της Ε.Ο. Πατρών - Τριπόλεως στο 2ο τμήμα της οδού 
Πάτρα διασταύρωση προς Ίσωμα στην περιοχή Μετα- 
μορφώσεως Σωτήρος και Δεμενικών Σαραβαλίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 . Τις διατάξεις των άρθρων 7 και 8 του Ν.Δ. 797/1971 
«για αναγκαστικές απαλλοτριώσεις» (ΦΕΚ 1/1.1.1971 
ΤΑ). 

2. Τις διατάξεις του Π.Δ. 69/8.2.1988 «για τον Οργανι¬ 
σμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τους πίνακες παρακατάθεσης των αποζημιώσεων κα¬ 
τά ιδιοκτησία με ημερομηνία 9.6.99, όπως έχει συνταχθεί 
σε εκτέλεση της απόφασης 221/99 του Μονομελούς 
Πρωτοδικείου Πάτρας. 

4 . Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9.89 τ. Β' ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση 
που αναφέρεται στο θέμα ότι, η αποζημίωση των εκτάσε¬ 
ων και των επικειμένων τους, όπως σημειώνονται στα σχε¬ 
τικά κτηματολόγια, έχει κατατεθεί στο Ταμείο Παρακατα¬ 
θηκών και Δανείων Πάτρας με την έκδοση του γραμματί¬ 
ου παρακαταθήκης Νο 140/22.9.99 συνολικού ποσού 
διακοσίων πενήντα τριών χιλιάδων (253.000) δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθορισπκής των 
αποζημιώσεων απόφασης που θα αναγνωριστούν δικαι¬ 
ούχοι με απόφαση του Μονομελούς Πρωτοδικείου της 
περιφερείας των ακινήτων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Οκτωβρίου 1999 

Με εντολή Υπουργού 
ΗΤμηματάρχης 
Μ. ΠΑΠΑΓΕΩΡΓΙΟΥ 


(7) 

Ανακοίνωση παρακατάθεσης αποζημιώσεων για τις εκτά¬ 
σεις που ρυμοτομούνται στο Δήμο Λευκάδας, αριθ¬ 
μούς 1 μέχρι και 26 κτηματολογίου. 

Γνωστοποιεΐται ότι: 

α) Οι αποζημιώσεις που καθορίσθηκαν με την με αριθμ. 
457/1997 απόφαση του Μονομελούς Πρωτοδικείου Λευ¬ 
κάδας και αφορούν τ’ ακίνητα με αριθμούς κτηματολογί¬ 
ου 1 μέχρι και 26 στο Δήμο Λευκάδας, που αναφέρονται 
στη με αριθμ. 33/1996 απόφαση και στη με αριθ μ. 72/1997 
διορθωτική αυτής του Δημοτικού Συμβουλίου Λευκάδας, 
έχουν παρακατατεθεί στο Ταμείο Παρακαταθηκών και 
Δανείων Λευκάδας. 

Σχετικά έχει εκδοθεί το με αριθμ. 8034/10.8.1999 γραμ¬ 
μάτιο σύστασης παρακαταθήκης συνολικού ποσού 
160.461.000 δραχμών, με δικαιούχους τους φερόμενους 
ιδιοκτήτες Χόρτη Θωμά του Γεωργίου, Χόρτη Γεράσιμο 
του Γεωργίου, Κούρτη Καλομοίρα του Χρυσοστόμου, 
Κούρτη Σπυριδούλατου Χρυσοστόμου, Ρεκατσίνα Δημή- 
τριοτου Ελευθερίου, Ρεκατσίνα Σταυρούλα του Ελευθε¬ 
ρίου, Κληροδότημα Αναστασίου Ασμένη, ΚοψιδάΧρήστο 
του Ανδρέα, Ποτηριάδη Εμμανουήλ του Δημητρίου, Αγ- 
γελοπούλου Μυρτώ, Κοντογιώργη Ευάγγελο του Ιωάννη, 
Κοντογιώργη Νικολάου του Ευαγγέλου, Κοντογιώργη 
Ηλία του Ευαγγέλου, Κοντογιώργη Σπυρίδωνα του Πά¬ 
νου, Κοντογιώργη Κων/νοτου Πάνου, Κακλαμάνη Ελένη, 
Φίλιππο Πηνελόπη, το γένος Γερασίμου Σάντα, Σάντα Πα¬ 
ναγιώτη του Βασιλείου, Σάντα Αναστάσιο του Βασιλείου, 
Μαλακάση Δήμητρα, το γένος Γερασίμου Σάντα, Καρφά- 
κη Μαριάννατου Γερασίμου, Ροντογιάννη Σπυρίδωνα του 
Γεωργίου, Κανέλλο Νικόλαο, Σκιαδά Νίκη του Μηνά, συζ. 
Ζαφειρούλη, Σολδάτο Αριστείδη του Γεωργίου, Σολδάτο 
Σπυρίδωνα του Γεωργίου, Φίλιππα Κουλά του Σταύρου, 
Κτενά Θεόδωρο του Γ εωργίου, Γεωργάκη Στράτο του Ιω¬ 
άννη, Γεωργάκη Θεόδωρο του Ιωάννη, Λιβιτσάνου Κων- 
σταντούλα συζ. Διονυσίου, το γένος Επαμεινώνδα Πε- 
τούση, Σταματόπουλο Ανδρέα του Έκτορα, Σταματόπου- 
λο Επαμεινώνδα του Έκτορα, Σταματοπούλου Έλλη του 
Έκτορα, και Κουνιάκη Ιωάννη του Φιλίππου. 
β)Την παρακατάθεση έκανε ο Δήμος Λευκάδας. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Λευκάδα, 1 Νοεμβρίου 1999 
Ο Δήμαρχος 
ΠΑΝ.ΣΚΛΗΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


